માનવમિત્ર, નવી દિલ્હી : રાજસ્થાનનાં અલવરમાં કથિત ગૌરક્ષકો દ્વારા કરવામાં આવેલી રુકબર ખાનની હત્યાનો મામલો હવે રંગ પકડતો જઈ રહ્યો છે. સંસદથી લઈને દેશની સૌથી મોટી અદાલતમાં પણ તેના ઘેરા પડઘા પડયા છે. કોંગ્રેસ પ્રમુખ રાહુલ ગાંધીએ પણ આ મુદ્દે પોલિસનાં બેજવાબદાર વર્તન ઉપર સવાલ કર્યા છે. આ મુદ્દે રાહુલ ગાંધીએ ટ્વીટ કરતાં લખ્યું હતું કે જયારે ઘટનાસ્થળથી હોસ્પિટલ ફક્ત 6 કિલોમીટર દૂર હતી તો પોલીસને રુકબરને ત્યાં લઇ જતા 3 કલાક કેમ લાગ્યા.